open-index/open-wikipedia-markdown huggingface dataset:
জাতীয় ফুটবল চ্যাম্পিয়নশিপ (পাকিস্তান)

**জাতীয় ফুটবল চ্যাম্পিয়নশিপ**, যা **জাতীয় এ-ডিভিশন ফুটবল চ্যাম্পিয়নশিপ** নামে পরিচিত, ১৯৪৮ থেকে ২০০৩ সাল পর্যন্ত পুরুষদের সর্বোচ্চ স্তরের ফুটবল প্রতিযোগিতা ছিল। ১৯৪৮ সালে পাকিস্তান ফুটবল ফেডারেশন (পিএফএফ) দ্বারা প্রতিষ্ঠিত, এটি সাধারণত একটি নকআউট প্রতিনিধিত্বমূলক প্রতিযোগিতা হিসেবে অনুষ্ঠিত হত, যেখানে শ্রমিক দলগুলির পাশাপাশি প্রাদেশিক ও বিভাগীয় দলগুলি এই প্রতিযোগিতায় অংশগ্রহণ করতো। ১৯৯২ থেকে ১৯৯৪ সালের মধ্যে, প্রতিযোগিতাটি সংক্ষিপ্তভাবে একটি পুনর্গঠিত লিগ বিন্যাসে গ্রহণ করে, নকআউটে ফিরে আসার আগে। ঘরোয়া ফুটবলকে পেশাদার করার প্রচেষ্টার অংশ হিসেবে ২০০৪ সালে এটি পাকিস্তান প্রিমিয়ার লিগ দ্বারা প্রতিস্থাপিত করা হয়।

করাচি ভিত্তিক পাকিস্তান এয়ারলাইন্স সবচেয়ে সফল দল, ৯বার প্রতিযোগিতাটি জিতেছে।

## মোট শিরোপা জয়

*পাঞ্জাব: ১৯৫৩-৫৪ ও ১৯৫৫-৫৬ মৌসুম পাঞ্জাব নীল দল হিসেবে জিতেছিল এবং ১৯৮৮-৮৯ ও ১৯৮৯-৯০ মৌসুম পাঞ্জাব লাল দল হিসেবে জিতেছিল।
*করাচি বিভাগ: ১৯৭২-৭৩ মৌসুম করাচি হলুদ দলে হিসেবে জিতেছিল এবং ১৯৭৮-৭৯ ও ১৯৭৯-৮০ মৌসুম করাচি লাল দল হিসেবে জিতেছিল।
*বেলুচিস্তান: ১৯৪৯-৫০ মৌসুম বেলুচিস্তান আঞ্চলিক হিসেবে জিতেছিল।
*সিন্ধু: ১৯৪৮-৪৯ মৌসুম সিন্ধু নীল দল হিসেবে এবং ১৯৭৪-৭৫ মৌসুম সিন্ধু লাল দল হিসেবে জিতেছিল।

## প্রদেশগুলির দ্বারা জিতে নেওয়া মোট শিরোপা সংখ্যা
পাঞ্জাব চ্যাম্পিয়নশিপে আধিপত্য বিস্তার করে মোট ২১টি শিরোপা জিতেছে। ১৯৬০ থেকে ১৯৬৫ সাল পর্যন্ত সিন্ধু-ভিত্তিক করাচি ও পূর্ব বাংলা-ভিত্তিক ঢাকা লিগে আধিপত্য বিস্তার করে; ১৯৬০ থেকে ১৯৬১ ও ১৯৬১–৬২ সাল পর্যন্ত ঢাকা টানা শিরোপা জিতেছে এবং করাচি ১৯৬২ থেকে ১৯৬৩, ১৯৬৩–৬৪ ও ১৯৬৪–৬৫ সাল পর্যন্ত পরপর তিনটি শিরোপা জিতেছে।

### শহর/উপ-শহর অনুসারে

## আরো দেখুন
* সন্তোষ ট্রফি
* জাতীয় ফুটবল চ্যাম্পিয়নশিপ (বাংলাদেশ)
* পাকিস্তানের জাতীয় গেমসে ফুটবল 

## তথ্যসূত্র

## বহিঃসংযোগ

*আরএসএসএফ.কম - বিজয়ীদের তালিকা


বিষয়শ্রেণী:পাকিস্তানে পুরুষদের ফুটবল প্রতিযোগিতা
পাকিস্তান
বিষয়শ্রেণী:বাংলাদেশের ক্রীড়াঙ্গনের ইতিহাস
বিষয়শ্রেণী:১৯৪৮-এ পাকিস্তানে প্রতিষ্ঠিত
বিষয়শ্রেণী:২০০৪-এ পাকিস্তানে বিলুপ্ত
বিষয়শ্রেণী:১৯৪৮-এ প্রতিষ্ঠিত পুনরাবৃত্ত ক্রীড়া ঘটনা
বিষয়শ্রেণী:২০০৪-এ পুনরাবৃত্ত ক্রীড়া ঘটনাগুলি বিলুপ্ত
কৃষ্ণা রাজ

**কৃষ্ণা রাজ** (জন্ম: ২২ ফেব্রুয়ারী ১৯৬৭) ভারতীয় জনতা পার্টির (বিজেপি) সঙ্গে যুক্ত একজন ভারতীয় রাজনীতিবিদ, যিনি ভারতের প্রাক্তন কেন্দ্রীয় কৃষি ও কৃষক কল্যাণ প্রতিমন্ত্রী। তিনি ১৯৯৬ এবং ২০০৭ সালে মোহাম্মদী আসন থেকে উত্তরপ্রদেশ বিধানসভায় নির্বাচিত হয়েছিলেন। তিনি ২০১৪ সালের লোকসভা নির্বাচনে উত্তরপ্রদেশের শাহজাহানপুর আসন থেকে বিজেপি / এনডিএ প্রার্থী হিসেবে প্রতিদ্বন্দ্বিতা করেছিলেন এবং ১৬তম লোকসভায় নির্বাচিত হয়েছিলেন।

## প্রাথমিক জীবন এবং শিক্ষা
কৃষ্ণা রাজ উত্তর প্রদেশের ফৈজাবাদে ১৯৬৭ সালের ২২শে ফেব্রুয়ারি রাম দুলারে এবং সুখ রানির ঘরে জন্মগ্রহণ করেন। তিনি ফৈজাবাদের ডক্টর রাম মনোহর লোহিয়া অওধ বিশ্ববিদ্যালয় থেকে তাঁর মাস্টার অফ আর্টস (এমএ) ডিগ্রি সম্পন্ন করেছেন।

## রাজনৈতিক জীবন

তিনি ১৯৯৬ সালের  উত্তরপ্রদেশ বিধানসভায় মোহাম্মদী আসন থেকে নির্বাচিত হয়েছিলেন। ৫৯,৫৯৪ ভোট পেয়ে তিনি তাঁর নিকটতম প্রতিদ্বন্দ্বী বহুজন সমাজ পার্টির জগদীশ রাজকে ৯,৯৯৪ ভোটের ব্যবধানে পরাজিত করেছিলেন। তিনি মোট প্রদত্ত বৈধ ভোটের ৩৯.৭% পেয়েছিলেন, যেখানে জগদীশ রাজ পেয়েছিলেন ৩৩.০% ভোট। ২০০৭ সালের নির্বাচনে কৃষ্ণা পেয়েছিলেন ৫৩,৩৯১ ভোট এবং সমাজবাদী পার্টির বংশীধর রাজকে ৭,৯২০ ভোটের ব্যবধানে পরাজিত করেছিলেন। তিনি মোট প্রদত্ত বৈধ ভোটের ৩৮.০% পেয়েছিলেন, যেখানে জগদীশ রাজ পেয়েছিলেন ৩২.৪% ভোট।
২০১৪ সালের লোকসভা নির্বাচনে তিনি উত্তরপ্রদেশের শাহজাহানপুর আসন থেকে বিজেপি / এনডিএ প্রার্থী হিসেবে প্রতিদ্বন্দ্বিতা করেছিলেন এবং ৫,২৫,১৩২ ভোট পেয়ে বহুজন সমাজ পার্টির উমেদ সিং কাশ্যপকে ৩,৩৬,৫২৯ ভোটের ব্যবধানে পরাজিত করেছিলেন। তিনি মোট প্রদত্ত বৈধ ভোটের ৪৬.৫% পেয়েছিলেন, যেখানে উমেদ সিং পেয়েছিলেন ২৫.৬% ভোট।

## অধিষ্ঠিত পদসমূহ

* ১৯৯৬ - ২০০২: উত্তরপ্রদেশ বিধানসভার সদস্য।
* ২০০৭ - ২০১২: উত্তরপ্রদেশ বিধানসভার সদস্য (দ্বিতীয় মেয়াদ)।
* ১৪ মে ২০১৪ ১৬তম লোকসভায় নির্বাচিত।
* ১ সেপ্টেম্বর ২০১৪ - ৫ জুলাই ২০১৬:

↔সদস্য, আবেদন সংক্রান্ত কমিটি। ↔সদস্য, জ্বালানি সংক্রান্ত স্থায়ী কমিটি। ↔সদস্য, পরামর্শদাতা কমিটি, গ্রামীণ উন্নয়ন মন্ত্রক, পঞ্চায়েতি রাজ এবং পানীয় জল ও স্যানিটেশন মন্ত্রক।

* ১৩ মে ২০১৫ – ৫ জুলাই ২০১৬: ভূমি অধিগ্রহণ, পুনর্বাসন ও পুনর্বাসনে ন্যায্য ক্ষতিপূরণ এবং স্বচ্ছতার অধিকার সম্পর্কিত যৌথ কমিটির সদস্য (দ্বিতীয় সংশোধনী) বিল, ২০১৫।
* ১ মে ২০১৬ – ৫ জুলাই ২০১৬: পাবলিক আণ্ডারটেকিং কমিটির সদস্য।
* ৫ জুলাই ২০১৬: ভারতের কেন্দ্রীয় নারী ও শিশু উন্নয়ন প্রতিমন্ত্রী।
* ৪ সেপ্টেম্বর ২০১৭: কেন্দ্রীয় কৃষি ও কৃষক কল্যাণ প্রতিমন্ত্রী, ভারত।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশের রাজনীতিতে নারী
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:জীবিত ব্যক্তি
বিষয়শ্রেণী:ষোড়শ লোকসভার সদস্য
বিষয়শ্রেণী:উত্তরপ্রদেশ বিধানসভার সদস্য ২০০৭-২০১২
বিষয়শ্রেণী:১৯৬৯-এ জন্ম
শেখ মোঃ রেজাউল ইসলাম

**শেখ মো. রেজাউল ইসলাম** (রেজু) একজন বাংলাদেশী রাজনীতিবিদ এবং নওগাঁ-৬ (আত্রাই-রাণীনগর) আসনের সংসদ সদস্য।
## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বিএনপি
বিষয়শ্রেণী:১৯৫৯-এ জন্ম
ইকরামুল বারী টিপু

**ইকরামুল বারী টিপু** হলেন একজন বাংলাদেশী চিকিৎসক ও রাজনীতিবিদ। তিনি ত্রয়োদশ জাতীয় সংসদ নির্বাচনে নওগাঁ-৪ আসনের নির্বাচিত সংসদ সদস্য।

## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:রাজনীতিবিদ
জাহিদুল ইসলাম ধলু

**জাহিদুল ইসলাম ধলু** হলেন একজন বাংলাদেশী রাজনীতিবিদ এবং ২০২৬ সালের ১৩ ফেব্রুয়ারি অনুষ্ঠিত ত্রয়োদশ জাতীয় সংসদ নির্বাচনে নওগাঁ-৫ (সদর) আসন থেকে নির্বাচিত সংসদ সদস্য।
## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:জীবিত ব্যক্তির জীবনীমূলক নিবন্ধ যার উৎস অপর্যাপ্ত
বিষয়শ্রেণী:রাজনীতিবিদ
ইবনে আবি হাতিম আল-রাজি

**আবু মুহাম্মদ আব্দুর রহমান ইবনে মুহাম্মদ ইবনে ইদ্রিস ইবনে মুনজির ইবনে দাউদ ইবনে মিহরান আল-তামিমি আল-হানযালি আল-রাজি** ( আরবি:  أبو محمد عبد الرحمن بن محمد بن إدريس بن المنذر بن داود بن مهران التّميمي الحَنْظَلي الرازي) ছিলেন একজন প্রসিদ্ধ আলিম, মুহাদ্দিস ও রিজালশাস্ত্রজ্ঞ। তিনি বিখ্যাত প্রসিদ্ধ মুহাদ্দিস আবু হাতিম আল-রাজির পুত্র ছিলেন। তিনি **ইবনে আবি হাতিম আল-রাজি** নামে অধিক পরিচিত। তিনি ২৪০ হিজরি মোতাবেক ৮৫৪ খ্রিস্টাব্দে ইরানের রায় শহরে মৃত্যুবরণ করেন।

## পরিবার
তার পিতা আবু হাতিম আল-রাজি হাদিস ও রিজাল শাস্ত্রের একজন প্রখ্যাত ইমাম ছিলেন। তিনি হাদিস অন্বেষণের উদ্দেশ্যে অনেক অঞ্চল সফর করেন। নিজের পিতা সম্পর্কে তিনি বলেন: আমি বাবাকে বলতে শুনেছি, “হাদিস সন্ধানে প্রথম যখন বের হই, তখন আমি সাত বছর বাইরে অবস্থান করি। তখন হিসাব করে দেখলাম যে, আমি পায়ে হেঁটে এক হাজার ফারসাখের (১ ফারসাখ= প্রায় ৩ মাইল) বেশি পথ অতিক্রম করেছি; এরপর আর হিসাব রাখিনি। তখন আমি বাহরাইন থেকে মিশর পর্যন্ত হেঁটেছি; এরপর রমলা, দামেস্ক, আন্তাকিয়া, তারসুস। এরপর সেখান থেকে ফিরে প্রথমে হিমস এবং তারপর ইরাকের রাক্কায় যাই। এসব ভ্রমণ যখন শেষ করি, তখন আমার বয়স কেবল বিশ বছর। তিনি আরো বলেন: ২১৪ হিজরিতে আমি বসরায় এক বছর ছিলাম। সেখানে আমার সব কাপড় বিক্রি করে ফেলি; এমনকি কিছুই অবশিষ্ট ছিল না। দু’দিন অনাহারে ছিলাম। পরে আমার সঙ্গীকে জানালে সে বলল: আমার কাছে একটি দিনার আছে এবং সে তার অর্ধেক আমাকে দিল। একবার আমরা জাহাজ থেকে নেমে দেখি আমাদের সব খাদ্য শেষ; তখন আমরা টানা তিন দিন কিছু না খেয়েই হেঁটেছিলাম। 

আবু হাতিম আল-রাজি ২৭৭ হিজরি সনে মৃত্যুবরণ করেন। 

## বিশ্বাস
তিনি আহলুস সুন্নাহ ওয়াল জামায়াতের আকিদার (বিশ্বাস) উপর প্রতিষ্ঠিত ছিলেন, যা তাঁর রচিত গ্রন্থাবলিতে পাওয়া যায়।

## জ্ঞানার্জনে ভ্রমণ
তিনি তাঁর পিতা আবু হাতিম আল-রাজির সাথে এবং তাঁর পরেও ইলমের সন্ধানে সফর করেন। তাঁর পিতা বিস্তৃত জ্ঞান ও শক্তিশালী স্মৃতিশক্তির অধিকারী ছিলেন। ইবনে আবি হাতিম তাঁর পিতা, আবু যুরয়া আল-রাজি ও আহমদ ইবনে সিনান আল-কাত্তানসহ অন্যদের নিকট হাদিস শ্রবণ করেন।

তাঁর পিতা তাঁকে নিয়ে বিভিন্ন অঞ্চলে সফর করেন। ফলে তিনি উচ্চ সনদ লাভ করেন। তিনি আবু সাঈদ আশয়াজ, আলি ইবনুল মুনযির আত-তারিকি, হাসান ইবনে আরাফাহ, আহমদ ইবনে সিনান আল-কাত্তান, ইউনুস ইবনে আবদুল আ‘লা, মুহাম্মদ ইবনে ইসমাঈল আল-আহমাসী, হাজ্জাজ ইবনুশ শা‘ইর, মুহাম্মদ ইবনে হাসসান আজরাক, মুহাম্মদ ইবনে আবদুল মালিক ইবনে জানজুওয়াইহ, ইবনে ওয়ারাহ, আবু যুরয়া আল-রাজিসহ প্রমুখ মুহাদ্দিসের নিকট হাদিস শ্রবণ করেন।

## শিক্ষক ও ছাত্রবৃন্দ
হাদিসের ক্ষেত্রে তাঁর অনেক শিক্ষক ছিলেন। তাঁদের মধ্যে উল্লেখযোগ্য হলেন: 

* তাঁর পিতা আবু হাতিম আল-রাজি
* আবু যুরয়া আল-রাজি
* মুসলিম ইবনুল হাজ্জাজ
* আহমদ ইবন আসরাম
* ইউনুস ইবন হাবীব আল-আসফাহানি
* আহমদ ইবনে মানসুর আল-রামাদি

**প্রসিদ্ধ ছাত্র:**

* হুসাইনাক আত-তামিমি
* ইউসুফ আল-মিয়ানাজি
* আলি ইবনে মুদরিক।
* আলি ইবনে মুহাম্মদ আল-কাসসার

## রচনাবলি
তাঁর প্রসিদ্ধ রচনাবলি হলো:

* আল-মুসনাদ
* আল-যুহদ
* আল-জারহ ওয়াল তাদিল 
* আল-ইলাল
* আল-রাদ আলাল জাহমিয়াহ
* তাফসিরুল কুরআন

## প্রশংসা
আবু ইয়ালা খলিলি বলেন, তিনি আবদালদের অন্তর্ভুক্ত হিসেবে গণ্য হতেন। অনেক প্রসিদ্ধ আলিম ও মুহাদ্দিস তাঁর দুনিয়াবিমুখতা ও খোদাভীরুতার প্রশংসা করেছেন।

## মৃত্যু
তিনি ৩২৭ হিজরি সনে ইরানের রাই শহরে মৃত্যুবরণ করেন। 

## তথ্যসূত্র
বিষয়শ্রেণী:মুহাদ্দিস
বিষয়শ্রেণী:৯৩৮-এ মৃত্যু
বিষয়শ্রেণী:৮৫৪-এ জন্ম
আব্দুল কাইয়ুম চৌধুরী

**আব্দুল কাইয়ুম চৌধুরী** একজন প্রশাসক ও রাজনীতিবিদ। ২০২৬ সালে সিলেট সিটি করপোরেশনের প্রশাসক হিসেবে নিয়োগ পেয়েছেন।

## প্রাথমিক জীবন
সিলেট জেলার ফেঞ্চুগঞ্জ উপজেলায় নুরপুর গ্রামে এক সম্ভ্রান্ত মুসলিম পরিবারে জন্মগ্রহণ করেন। তাঁর পিতার নাম আব্দুল মান্নান চৌধুরী এবং মাতার নাম ছামাদুন নেছা খাতুন চৌধুরী।
তিনি ঢাকা বিশ্ববিদ্যালয় থেকে হিসাব বিজ্ঞানে স্নাতকোত্তর ডিগ্রি অর্জন করেন।

## কর্মজীবন ও রাজনৈতিক জীবন

আব্দুল কাইয়ুম চৌধুরী একজন অভিজ্ঞ প্রশাসক ও রাজনীতিবিদ, যিনি সরকারি, প্রাতিষ্ঠানিক ও রাজনৈতিক বিভিন্ন ক্ষেত্রে গুরুত্বপূর্ণ দায়িত্ব পালন করেছেন।

তিনি ২০০১ থেকে ২০০৬ সাল পর্যন্ত গণপ্রজাতন্ত্রী বাংলাদেশ সরকারের অর্থ ও পরিকল্পনা মন্ত্রণালয়ের মাননীয় মন্ত্রী সাইফুর রহমান-এর রাজনৈতিক সচিব হিসেবে দায়িত্ব পালন করেন। এ সময় তিনি বিভিন্ন মন্ত্রিসভা কমিটি, যেমন ক্রয় কমিটি, অর্থনৈতিক বিষয়ক কমিটি এবং বেতন সংস্কার বিষয়ক কমিটির সঙ্গে কাজ করেন এবং পরিকল্পনা মন্ত্রণালয়সহ বিভিন্ন গুরুত্বপূর্ণ মন্ত্রণালয়ের কার্যক্রমে সম্পৃক্ত ছিলেন। 

পাশাপাশি তিনি বিশ্ব ব্যাংক, আইএমএফ, আইডিবি এবং এডিবি-এর মতো আন্তর্জাতিক সংস্থার সঙ্গে উন্নয়ন কার্যক্রম বাস্তবায়নে অংশগ্রহণ করে মূল্যবান অভিজ্ঞতা অর্জন করেন।

তিনি জাতীয় চা কোম্পানির প্রাক্তন পরিচালক এবং বাংলাদেশ ক্রিকেট বোর্ডড-এর নির্বাচিত পরিচালক (২০০২–২০০৭), অডিট কমিটির চেয়ারম্যান (২০০২–২০০৭) ও সিলেট বিভাগীয় ক্রিকেট কাউন্সিলর (২০০২–২০০৮) হিসেবে দায়িত্ব পালন করেন। এছাড়া শাহজালাল বিজ্ঞান ও প্রযুক্তি বিশ্ববিদ্যালয় এবং হবিগঞ্জ কৃষি বিশ্ববিদ্যালয়ের সিন্ডিকেট সদস্য হিসেবেও দায়িত্ব পালন করেছেন।

রাজনৈতিক জীবনে তিনি বাংলাদেশ জাতীয়তাবাদী দল-এর সঙ্গে দীর্ঘদিন ধরে সম্পৃক্ত। ছাত্রজীবনে ছাত্রদলের কেন্দ্রীয় কমিটির দপ্তর সম্পাদক হিসেবে দায়িত্ব পালন করেন এবং পরবর্তীতে যুবদলের কেন্দ্রীয় কমিটির সাংগঠনিক সম্পাদক ও সহ-সভাপতি হন।

২০২২ সালের ২৯ মার্চ অনুষ্ঠিত ভোটের মাধ্যমে তিনি সিলেট জেলা বিএনপির সভাপতি নির্বাচিত হন। এ পদে থেকে তিনি সংগঠনকে তৃণমূল পর্যায়ে শক্তিশালীকরণ, নেতৃত্বের বিকাশ এবং দলীয় কার্যক্রম সম্প্রসারণে ভূমিকা রাখেন।

২০২৩ সালের ২৯ অক্টোবর থেকে ২০২৪ সালের ১২ মার্চ পর্যন্ত তিনি সিলেট বিভাগে বিএনপির আন্দোলন-সংগ্রামের সমন্বয়কারী এবং সাংগঠনিক দায়িত্ব পালন করেন।

পাশাপাশি তিনি বিভিন্ন সামাজিক ও মানবসেবামূলক কর্মকাণ্ডে সম্পৃক্ত রয়েছেন। তিনি ঢাকা বিশ্ববিদ্যালয় প্রাক্তন ছাত্র সমিতি, বাংলাদেশ ডায়াবেটিক সোসাইটি, ন্যাশনাল হার্ট ফাউন্ডেশন অব বাংলাদেশ এবং বাংলাদেশ রেড ক্রিসেন্ট সোসাইটি-এর আজীবন সদস্য হিসেবে কাজ করছেন।

বর্তমানে তিনি সিলেট সিটি কর্পোরেশনের প্রশাসক হিসেবে দায়িত্ব পালন করছেন।  

## তথ্যসূত্র
মোঃ আব্দুস সালাম (রাজনীতিবিদ)

**মো. আব্দুস সালামী** একজন  প্রকৌশলী। ২০২৬ সালে 
ঢাকা দক্ষিণ সিটি করপোরেশনের প্রশাসক হিসেবে নিয়োগ পেয়েছেন।

## প্রাথমিক জীবন

## কর্মজীবন
মো. আব্দুস সালাম ঢাকা দক্ষিণ সিটি করপোরেশনের প্রশাসক হিসেবে নিয়োগ পেয়েছেন। 

২০১৮ সালের নির্বাচনে প্রার্থী

বিএনপির চেয়ারম্যানের উপদেষ্টা পরিষদের সদস্য, ঢাকা মহানগর দক্ষিণ বিএনপির সভাপতি। 
একই সময় ঢাকা মহানগর দক্ষিণ বিএনপির আহ্বায়ক ছিলেন। ত্রয়োদশ জাতীয় সংসদ নির্বাচনে বিএনপি চেয়ারম্যান তারেক রহমানের প্রধান নির্বাচনি এজেন্ট ছিলেন। 

## তথ্যসূত্র
মোঃ শওকত হোসেন সরকার

**মোঃ শওকত হোসেন সরকার** একজন বাংলাদেশী রাজনীতিবিদ। তিনি বর্তমানে গাজীপুর সিটি কর্পোরেশনের প্রশাসক হিসেবে দায়িত্ব পালন করছেন।  রাজনীতিতে আসার আগে তিনি কাশিমপুর ইউনিয়ন পরিষদের নির্বাচিত চেয়ারম্যান হিসেবে প্রায় ১০ বছর দায়িত্ব পালন করেছেন। বর্তমানে তিনি বাংলাদেশ জাতীয়তাবাদী দল (বিএনপি) গাজীপুর মহানগর এর সভাপতি হিসেবে দায়িত্ব পালন করছেন।

## প্রারম্ভিক জীবন ও শিক্ষা
**মোঃ শওকত হোসেন সরকার** গাজীপুর সদরে জন্মগ্রহণ করেন। তিনি কাশিমপুর ইউনিয়ন পরিষদের নির্বাচিত চেয়ারম্যান হিসেবে প্রায় ১০ বছর দায়িত্ব পালন করেছেন। তাঁর বাবা গিয়াসউদ্দিন সরকার প্রায় ১০ বছর চেয়ারম্যানের দায়িত্ব পালন করেন। এর আগে তাঁর দাদা জবেদ আলী সরকার ও চাচা সোহরাব উদ্দিন সরকারও পৃথক সময়ে ১০ বছর করে চেয়ারম্যান ছিলেন।

## রাজনৈতিক জীবন
তিনি পেশায় একজন ব্যবসায়ী এবং দীর্ঘকাল ধরে ব্যবসার পাশাপাশি রাজনৈতিক কর্মকাণ্ডে জড়িত।  তিনি বাংলাদেশ জাতীয়তাবাদী দল (বিএনপি) গাজীপুর মহানগরের সভাপতি হিসেবে দায়িত্ব পালন করছেন। ইতিপূর্বে তিনি গাজীপুর মহানগর বিএনপির সাংগঠনিক সম্পাদক হিসেবে দায়িত্ব পালন করেছেন।

## সমাজসেবা ও অবদান
তিনি এলাকায় একজন দানশীল ও পরিবেশবাদী নেতা হিসেবে পরিচিত। তিনি নির্বাচনী এলাকায় পরিবেশবান্ধব শিল্পায়ন গড়ার কথা ব্যক্ত করেছেন এবং নিয়মিত গণসংযোগ ও সামাজিক কর্মকাণ্ডে সক্রিয় থাকেন।

## তথ্যসূত্র

## বহিঃসংযোগ
* গাজীপুর সিটি কর্পোরেশন

বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:গাজীপুর জেলার রাজনীতিবিদ
শফিকুল ইসলাম খান

**মো. শফিকুল ইসলাম খান** একজন  রাজনীতিবিদ  । ২০২৬ সালে 
ঢাকা উত্তর সিটি কর্পোরেশনের প্রশাসক হিসেবে নিয়োগ পেয়েছেন।
## প্রাথমিক জীবন
১৯৬৯ সালের ৯ ডিসেম্বর মিরপুর,পল্লবী উপজেলা,ঢাকা উত্তর সিটি কর্পোরেশন,ঢাকা জেলা জন্মগ্রহণ করেন। তার পিতা মোঃ আব্দুল মালেক খান ও মাতা ফিরোজা বেগম। তিনি অষ্টম শ্রেণি পর্যন্ত পড়াশোনা করেছেন। 

## কর্মজীবন
মো. শফিকুল ইসলাম খান বাংলাদেশ জাতীয়তাবাদী দল যুবদলের কেন্দ্রীয় কমিটির সহ–সভাপতি। এর আগে তিনি ঢাকা মহাগর উত্তর যুবদলের সদস্যসচিব ছিলেন ও ত্রয়োদশ জাতীয় সংসদ নির্বাচনে ঢাকা–১৫ আসনে বিএনপির প্রার্থী ছিলেন। যেখানে তিনি পেয়েছেন ৬৩ হাজার ৫১৭ ভোট এবং তার বিপক্ষে  বাংলাদেশ জামায়াতে ইসলামীর প্রার্থী শফিকুর রহমান পেয়েছেন ৮৫ হাজার ১৩১ ভোট পেয়ে শফিকুর রহমান বিজয়ী হন। তিনি ১ হাজার ৬ শত ১৪ ভোটার ব্যবধানে পরাজিত হন। 

মো. শফিকুল ইসলাম খান ঢাকা উত্তর সিটি কর্পোরেশনের প্রশাসক হিসেবে নিয়োগ পেয়েছেন। 

## তথ্যসূত্র
সাখাওয়াত হোসেন খান

**সাখাওয়াত হোসেন খান** একজন বাংলাদেশী আইনজীবী এবং রাজনীতিবিদ, যিনি বর্তমানে নারায়ণগঞ্জ সিটি কর্পোরেশনের প্রশাসক হিসেবে দায়িত্ব পালন করছেন।

## প্রাথমিক জীবন

## কর্মজীবন
নারায়ণগঞ্জ সিটি করপোরেশনের প্রশাসক হিসেবে নিয়োগ পেয়েছেন। 

 

তিনি নারায়ণগঞ্জ মহানগর বিএনপির আহ্বায়ক হিসেবে দায়িত্ব পালন করছেন।

ইতিপূর্বে তিনি ২০১৬ সালে অনুষ্ঠিত নারায়ণগঞ্জ সিটি কর্পোরেশন নির্বাচনে বিএনপির মনোনীত মেয়র পদপ্রার্থী ছিলেন

## তথ্যসূত্র
রাগীব রউফ চৌধুরী

**রাগীব রউফ চৌধুরী** বাংলাদেশ সুপ্রিম কোর্টের একজন সিনিয়র আইনজীবী ও রাজনীতিবিদ। সর্বশেষ তথ্যানুযায়ী তিনি বাংলাদেশের অ্যাটর্নি জেনারেল হিসেবে দায়িত্ব পালন করবেন।

## শিক্ষাজীবন
রউফ কুষ্টিয়া জিলা স্কুল থেকে মাধ্যমিক সম্পন্ন করেন। এরপর তিনি ঢাকার নটর ডেম কলেজ থেকে উচ্চমাধ্যমিক সম্পন্ন করেন এবং আলিগড় মুসলিম বিশ্ববিদ্যালয়ে ভর্তি হন। সেখান থেকে তিনি রাষ্ট্রবিজ্ঞানে স্নাতক সম্পন্ন করেন। এরপর তিনি ঢাকা বিশ্ববিদ্যালয় একই বিষয়ে স্নাতকোত্তর সম্পন্ন করেন। এরপর তিনি যুক্তরাষ্ট্রের ভিন্ন ভিন্ন বিশ্ববিদ্যালয় থেকে আইন বিষয়ে ডিগ্রি অর্জন করেন এবং লন্ডনের লিংকনস্‌ ইন থেকে বার-অ্যাট-ল ডিগ্রি অর্জন করেন।

## তথ্যসূত্র

বিষয়শ্রেণী:কুষ্টিয়া জেলার আইনজীবী
বিষয়শ্রেণী:মিরপুর উপজেলার ব্যক্তি
বিষয়শ্রেণী:কুষ্টিয়া জিলা স্কুলের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:কুষ্টিয়া জেলার রাজনীতিবিদ
রাজারবাগ দরবার শরীফ

আমি এই নিবন্ধটি দ্রুত অপসারণের বিষয়ে আপত্তি জানাচ্ছি। এটি কোনো পরীক্ষামূলক পাতা নয়। রাজারবাগ দরবার শরীফ বাংলাদেশের একটি সুপরিচিত ধর্মীয় প্রতিষ্ঠান যার ঐতিহাসিক ও সামাজিক গুরুত্ব রয়েছে। আমি ইতিপূর্বেই নিবন্ধটিতে বিবিসি বাংলা, দৈনিক ইত্তেফাক এবং জাগো নিউজের মতো নির্ভরযোগ্য সংবাদমাধ্যমের রেফারেন্স এবং মুহম্মদীয়া প্রকাশনীর বইয়ের তথ্যসূত্র যুক্ত করেছি। আমি নিবন্ধটির মানোন্নয়নে নিরন্তর কাজ করছি, দয়া করে আমাকে সময় দিন।
আশা রানি (রাজনীতিবিদ)

**আশা রানি** হলেন একজন ভারতীয় রাজনীতিবিদ, যিনি ভারতীয় জনতা পার্টির সাথে যুক্ত। তিনি ভারতের মধ্যপ্রদেশ বিধানসভার সদস্য ছিলেন। এরপর তিনি একটি অপহরণের ঘটনায় অভিযুক্ত হন। তাঁর পরিবারের পরিচারিকা হিসেবে কাজ করতেন এমন একজন মহিলাকে অপহরণ করে পুড়িয়ে মারার ঘটনায় প্ররোচনা দেওয়ার অভিযোগে তিনি দোষী সাব্যস্ত হন এবং তাঁর সদস্য পদ নাকচ হয়।

## রাজনৈতিক জীবন

২০০৮ সালের রাজ্য বিধানসভা নির্বাচনে তিনি মধ্যপ্রদেশের বিজাওয়ার আসন থেকে নির্বাচিত হয়েছিলেন। তিনি ভারতীয় জনতা পার্টির প্রতিনিধিত্ব করে ২৪,৫৮৯ ভোট পান এবং তাঁর নিকটতম প্রতিদ্বন্দ্বী ভারতীয় জাতীয় কংগ্রেসের রাজেশ শুক্লাকে (বাবলু ভাইয়া) ২,০৭১ ভোটের ব্যবধানে পরাজিত করেন। তিনি মোট প্রদত্ত বৈধ ভোটের ২৬.৫% পেয়েছিলেন, যেখানে রাজেশ পেয়েছিলেন ২৪.৩% ভোট।

## তিজ্জি বাই অপহরণ এবং মৃত্যু
আশার স্বামী অশোক বীর বিক্রম সিং, যিনি রাজ্য বিধানসভার প্রাক্তন সমাজবাদী পার্টির সদস্য এবং একজন শক্তিশালী রাজনীতিবিদ ছিলেন, তিনি তিজ্জিকে অপহরণ করে ভোপালে নিয়ে আসেন। সেখানে তিজ্জি একজন বন্ধকী শ্রমিকে পরিণত হন।

২০০৭ সালে, তিজ্জি বাই নিজের গায়ে আগুনে ধরিয়ে দেন। প্রতিবেশীরা তাঁকে আগুনে পুড়তে দেখেছিলেন, ঘটনাটি জানাজানি হয়ে গিয়েছিল। তিজ্জি ছুটোছুটি করার পরিবর্তে চুপচাপ বসে ছিলেন। যদিও একটি অভিযোগ দায়ের করা হয়েছিল, কিন্তু তা নিয়ে তদন্ত আর এগোয় নি।

২০১৩ সালের মে মাসে, আশার স্বামীকে একটি খুনের মামলায় দোষী সাব্যস্ত করা হয়। পরবর্তীকালে, তিজ্জি-বাই মামলার তদন্ত শুরু হয় এবং আশা রানির বিরুদ্ধে অভিযোগ আনা হয়। এরপর তিনি বেশ কয়েক মাস আত্মগোপন করে থাকেন। ৬০ দিন অধিবেশনে অনুপস্থিত থাকার কারণে যখন তিনি তাঁর রাজ্য বিধানসভার আসনে অনুপযুক্ত ঘোষিত হতে বসেছিলেন, তখন তিনি বিধানসভায় যোগদানের জন্য বেরিয়ে আসেন এবং তাঁকে গ্রেপ্তার করা হয়। ২০১৩ সালে তাঁকে দোষী সাব্যস্ত করা হয় এবং দশ বছরের কারাদণ্ড দেওয়া হয়। জনপ্রতিনিধিত্ব আইন অনুসারে দোষী সাব্যস্ত ব্যক্তিদের বিধানসভায় অযোগ্য ঘোষণা করা হয়। সেই আইন অনুযায়ী তাঁকে বিধানসভার সদস্য হিসেবে অযোগ্য ঘোষণা করা হয়। তিনি রাজ্যের প্রথম বিধায়ক ছিলেন এবং দেশের প্রথম মহিলা বিধায়ক হিসেবে তিনি জনপ্রতিনিধিত্ব আইনের অধীনে অযোগ্য ঘোষিত হন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ
বিষয়শ্রেণী:মধ্যপ্রদেশ বিধানসভার সদস্য ২০০৮-২০১৩
বিষয়শ্রেণী:মধ্যপ্রদেশ বিধানসভার নারী সদস্য
বিষয়শ্রেণী:জীবিত ব্যক্তি
গুণ্ডু সুধারানি

**গুণ্ডু সুধারানি** (জন্ম: ২৮ জুলাই ১৯৬৪) একজন ভারতীয় রাজনীতিবিদ যিনি ২০২১ সাল থেকে ওয়ারাঙ্গলের মেয়র হিসেবে দায়িত্ব পালন করছেন। তিনি ভারতের সংসদের সদস্য ছিলেন এবং ভারতীয় সংসদের উচ্চকক্ষ রাজ্যসভায় তেলেঙ্গানার প্রতিনিধিত্ব করেছিলেন। ২০২১ সালের মে মাসে, তিনি ভারত রাষ্ট্র সমিতি দল থেকে ওয়ারাঙ্গল শহরের মেয়র নির্বাচিত হন।

## প্রাথমিক জীবন
গুণ্ডু সুধারানির জন্ম ১৯৬৪ সালের ২৮শে জুলাই বর্তমান তেলেঙ্গানার ওয়ারাঙ্গলে, সামালা নরসাইয়া এবং তাঁর স্ত্রী ভেঙ্কটলক্ষ্মীর ঘরে। তিনি ১৯৮৪ সালের ৪ঠা মে গুণ্ডু প্রভাকরকে বিয়ে করেন। তাঁদের দুই পুত্র সন্তান রয়েছে। 

সুধারানি মাদুরাইয়ের মাদুরাই কামরাজ বিশ্ববিদ্যালয় থেকে লোক প্রশাসনে স্নাতকোত্তর করেছেন। 
## কর্মজীবন
সুধারানি ২০০২ থেকে ২০০৪ সাল পর্যন্ত তিরুমালা তিরুপতি দেবস্থানমের বোর্ড সদস্য ছিলেন। ২০০৫ থেকে ২০১০ সাল পর্যন্ত তিনি ওয়ারাঙ্গলের তেলুগু দেশম পার্টির পৌর কর্পোরেশনের ফ্লোর লিডার ছিলেন। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2021)">তথ্যসূত্র প্রয়োজন</span>]]* &#x5D;

তিনি ২০১০ সালের জুন মাসে রাজ্যসভায় নির্বাচিত হন এবং তখন থেকে যে দায়িত্ব পালন করেছেন তা নিম্নরূপ 

* সদস্য, পেট্রোলিয়াম ও প্রাকৃতিক গ্যাস সংক্রান্ত কমিটি
* সদস্য, উপস্থাপিত কাগজপত্র সম্পর্কিত কমিটি

২০১৪ সালে, অন্ধ্র প্রদেশ দ্বিখণ্ডিত হওয়ার পর তাঁকে তেলেঙ্গানা রাজ্যে অন্তর্ভুক্ত করা হয়। রাজ্যসভায় *এফডিআই* সংক্রান্ত ভোটে বিরত থাকার পর তিনি তেলুগু দেশম পার্টির নেতৃত্বের ক্ষোভের মুখোমুখি হন। সুধারানি তাঁর পদক্ষেপকে ন্যায্যতা দিয়ে বলেন যে ব্যক্তিগত কারণে তিনি ভোটে অংশ নিতে পারেননি এবং বিরোধী দলগুলি অভিযোগ করলেও ক্ষমতাসীন কংগ্রেসের সাথে তাঁর যোগসাজশের কোনও কারণ নেই। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2021)">তথ্যসূত্র প্রয়োজন</span>]]* &#x5D;

২০১৬ সালে, সুধা রানি ভারত রাষ্ট্র সমিতিতে যোগ দেন।

## সেবা
সংসদ আদর্শ গ্রাম যোজনার অধীনে সুধারানি নিরুকুল্লা গ্রাম দত্তক নিয়েছেন। গ্রামটি তেলেঙ্গানা রাজ্যের ওয়ারাঙ্গল জেলার অন্তর্গত আত্মাকুর মণ্ডলের অন্তর্গত।

## তথ্যসূত্র

বিষয়শ্রেণী:২১শ শতাব্দীর ভারতের বিভিন্ন স্থানের মেয়র
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারত রাষ্ট্র সমিতির রাজনীতিবিদ
বিষয়শ্রেণী:রাজ্যসভার নারী সদস্য
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:তেলুগু রাজনীতিবিদ
বিষয়শ্রেণী:তেলেঙ্গানার রাজনীতিতে নারী
বিষয়শ্রেণী:তেলুগু দেশম পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:তেলেঙ্গানার রাজ্যসভা সদস্য
বিষয়শ্রেণী:অন্ধ্রপ্রদেশের রাজ্যসভা সদস্য
জে চিনচু রানি

**জে চিনচু রানি** হলেন কেরালার কোল্লামের একজন ভারতীয় রাজনীতিবিদ। তিনি বর্তমানে কেরালা সরকারের পশুপালন, দুগ্ধ উন্নয়ন, দুগ্ধ সমবায়, চিড়িয়াখানা, কেরালা ভেটেরিনারি ও পশু বিজ্ঞান বিশ্ববিদ্যালয় মন্ত্রী হিসেবে দায়িত্ব পালন করছেন; ২০২১ সালের মে মাসে ১৫তম কেরালা বিধানসভার চাদয়ামঙ্গলম আসন থেকে তিনি বিজয়ী হন।

## ব্যক্তিগত জীবন
তাঁর বাবা হলেন মুণ্ডক্কাল ভরনিক্কাভু থেক্কেভিলাইল ভেলিয়াইল ভাদাক্কাথিল এন. শ্রীধরন এবং মা হলেন জগদাম্মা। তাঁর বাবা ছিলেন একজন প্রাথমিক কমিউনিস্ট কর্মী এবং কাজু শ্রমিক ইউনিয়নের সদস্য। তাঁর স্বামী ডি সুকেশান হলেন সিপিআই আঞ্চালুমুদু মণ্ডলম সম্পাদক এবং গ্রন্থাগার পরিষদের জেলা সম্পাদক। তাঁদের দুই সন্তান, নন্দু সুকেশান ও নন্দনা রানি।

## রাজনৈতিক জীবন
তিনি সিপিআই জাতীয় কাউন্সিলের সদস্য এবং সিপিআই রাজ্য কার্যনির্বাহীর সদস্য। এছাড়াও, তিনি কেরালা মহিলা সঙ্গম রাজ্য সভাপতি, পোল্ট্রি কর্পোরেশনের চেয়ারপারসন এবং অচ্যুত মেনন সমবায় হাসপাতালের সভাপতির পদেও অধিষ্ঠিত। 

২০২১ সালের কেরালা বিধানসভায় চাদয়ামঙ্গলম নির্বাচনী এলাকা থেকে ভারতীয় কমিউনিস্ট পার্টির (সিপিআই) প্রতিনিধিত্ব ক'রে তিনি ৬৭,২৫২ ভোট পেয়ে ভারতীয় জাতীয় কংগ্রেসের এম এম. নাসিরকে ১৩,৬৭৮ ভোটের ব্যবধানে পরাজিত করেন। মোট প্রদত্ত বৈধ ভোটের মধ্যে তিনি পেয়েছিলেন ৪৫.৯% ভোট, নাসির পেয়েছিলেন ৩৬.৬% ভোট।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতের কমিউনিস্ট পার্টির নারী রাজনীতিবিদ
বিষয়শ্রেণী:কেরল বিধানসভার সদস্য ২০২১-২০২৬
বাংলাদেশ দূতাবাস, মাদ্রিদ

**বাংলাদেশ দূতাবাস, মাদ্রিদ** হল স্পেনে অবস্থিত বাংলাদেশের একটি কূটনৈতিক মিশন। এটির নেতৃত্বে আছেন স্পেনে নিযুক্ত বাংলাদেশের রাষ্ট্রদূত।''

## ইতিহাস
১৯৭২ সালে বাংলাদেশ স্পেনের সাথে পূর্ণাঙ্গ কূটনৈতিক সম্পর্ক স্থাপন করে। তারপর থেকে ১৯৯৬ সাল পর্যন্ত প্যারিস-এ অবস্থিত বাংলাদেশ দূতাবাসের মাধ্যমে বাংলাদেশ তার সম্পর্ক বজায় রেখে আসছে। ১৯৯৬ সালে বাংলাদেশ মাদ্রিদে একটি দূতাবাস চালু করে।
## তথ্যসূত্র
মাদ্রিদ
বাংলাদেশ
বিষয়শ্রেণী: স্পেন-বাংলাদেশ সম্পর্ক
কে রানি (রাজনীতিবিদ)

**কে রানি** (জন্ম: ১৯ মে ১৯৫৮) ভারতের ১৪তম লোকসভার সদস্য ছিলেন। তিনি ২০০৪ থেকে ২০০৯ সাল পর্যন্ত তামিলনাড়ুর রাসিপুরম নির্বাচনী এলাকা থেকে প্রতিনিধিত্ব করেছিলেন, যা তফসিলি জাতির প্রার্থীদের জন্য সংরক্ষিত ছিল। তিনি ১৯৯৬ থেকে ২০০১ সাল পর্যন্ত তালাভাসাল বিধানসভা কেন্দ্র থেকে বিধানসভা সদস্য হিসেবেও দায়িত্ব পালন করেন।

## রাজনৈতিক জীবন
রানি ১৯৯৬ সালের রাজ্য নির্বাচনে তামিল মানিলা কংগ্রেসের প্রার্থী হিসেবে তামিলনাড়ু বিধানসভায় নির্বাচিত হন। তিনি তালাভাসাল নির্বাচনী এলাকা থেকে প্রতিদ্বন্দ্বিতা করেছিলেন, যা তফসিলি জাতির প্রার্থীদের জন্য সংরক্ষিত ছিল। তিনি ৬৩,১৩২টি ভোট পেয়ে তাঁর নিকটতম প্রতিদ্বন্দ্বী ভারতীয় জাতীয় কংগ্রেসের কে. কালিয়াপেরুমলকে ২৭,৩৮২ ভোটের ব্যবধানে পরাজিত করেন।

রানি ২০০৪ সালের ১৪তম লোকসভা নির্বাচনে রাসিপুরম লোকসভা আসন থেকে ভারতীয় জাতীয় কংগ্রেসের সাংসদ নির্বাচিত হন, এই আসনটিও তফসিলি জাতির জন্য সংরক্ষিত ছিল। তিনি ৬১,৩২৯ ভোট পেয়ে তাঁর নিকটতম প্রতিদ্বন্দ্বী সর্বভারতীয় আন্না দ্রাবিড় মুনেত্র কড়গমের এস আনবালাগানকে ২০,৮৪৩ ভোটের ব্যবধানে পরাজিত করেন। মোট প্রদত্ত বৈধ ভোটের মধ্যে তিনি পেয়েছিলেন ৫২.৭% ভোট, যেখানে আনবালাগান পেয়েছিলেন ৩৪.৯% ভোট।
 
## অধিষ্ঠিত পদসমূহ
রানি ২০০১ সাল পর্যন্ত বিধানসভায় পূর্ণ মেয়াদে দায়িত্ব পালন করেন এবং তিনি নারী ক্ষমতায়ন কমিটির সদস্য ছিলেন। তিনি ২০০৭ সালের ৫ই আগস্ট থেকে স্বাস্থ্য ও পরিবার কল্যাণ কমিটির সদস্য হিসেবেও নির্বাচিত হন। ২০০৬ সালের ১৬ই আগস্ট থেকে তিনি নারীর ক্ষমতায়ন কমিটির সদস্য ছিলেন।

পঞ্চদশ লোকসভা নির্বাচনে কংগ্রেস রানিকে মনোনয়ন দেয়, এবার ভিল্লুপুরম আসন থেকে। সীমানা পরিবর্তনের কারণে তাঁর আগের নির্বাচনী এলাকা রাসিপুরম বন্ধ হয়ে যায়।

## তথ্যসূত্র

বিষয়শ্রেণী:তামিল মানিলা কংগ্রেসের রাজনীতিবিদ
বিষয়শ্রেণী:তামিলনাড়ু বিধানসভার সদস্য ১৯৯৬-২০০১
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী
বিষয়শ্রেণী:তামিলনাড়ুর ভারতীয় জাতীয় কংগ্রেসের রাজনীতিবিদ
বিষয়শ্রেণী:চতুর্দশ লোকসভার সদস্য
বিষয়শ্রেণী:তামিলনাড়ুর লোকসভা সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
জেনারেটিভ অ্যাডভার্সারিয়াল নেটওয়ার্ক

অ্যাডভারসারিয়াল মেশিন লার্নিং-এর সঙ্গে গুলিয়ে ফেলবেন না।
GaN-এর সঙ্গে গুলিয়ে ফেলবেন না।
জেনেরিক অ্যাক্সেস নেটওয়ার্ক-এর সঙ্গে গুলিয়ে ফেলবেন না।

একটি **জেনারেটিভ অ্যাডভারসারিয়াল নেটওয়ার্ক (GAN)** হলো মেশিন লার্নিং ফ্রেমওয়ার্কের একটি শ্রেণি এবং জেনারেটিভ কৃত্রিম বুদ্ধিমত্তা (Generative AI)-এর একটি গুরুত্বপূর্ণ পদ্ধতি। এই ধারণাটি প্রথম ২০১৪ সালের জুন মাসে ইয়ান গুডফেলো এবং তাঁর সহকর্মীরা প্রস্তাব করেন। একটি GAN-এ দুটি নিউরাল নেটওয়ার্ক একে অপরের বিরুদ্ধে একটি শূন্য-সম (zero-sum) খেলায় প্রতিযোগিতা করে, যেখানে একজনের লাভ মানে অন্যজনের ক্ষতি।

একটি GAN কীভাবে কাজ করে তার একটি চিত্র কল্পনা করা যেতে পারে এভাবে: একটি প্রশিক্ষণ ডেটাসেট দেওয়া হলে, এই পদ্ধতি সেই ডেটাসেটের একই পরিসংখ্যানগত বৈশিষ্ট্য বজায় রেখে নতুন ডেটা তৈরি করতে শেখে। উদাহরণস্বরূপ, যদি কোনো GAN-কে অসংখ্য ছবির ওপর প্রশিক্ষণ দেওয়া হয়, তাহলে সেটি এমন নতুন ছবি তৈরি করতে পারে যা মানুষের চোখে অন্তত উপরিভাগে বাস্তবসম্মত মনে হয় এবং বাস্তব ছবির মতো নানা বৈশিষ্ট্য বহন করে।

প্রাথমিকভাবে GAN-কে আনসুপারভাইজড লার্নিং-এর জন্য একটি জেনারেটিভ মডেল হিসেবে প্রস্তাব করা হলেও, পরে এটি সেমি-সুপারভাইজড লার্নিং, সম্পূর্ণ সুপারভাইজড লার্নিং এবং রিইনফোর্সমেন্ট লার্নিংয়েও কার্যকর প্রমাণিত হয়েছে।

GAN-এর মূল ধারণাটি “পরোক্ষ” প্রশিক্ষণ পদ্ধতির উপর ভিত্তি করে। এখানে জেনারেটরকে সরাসরি নির্দিষ্ট কোনো ছবির সঙ্গে মিল কমাতে প্রশিক্ষণ দেওয়া হয় না; বরং তাকে এমনভাবে প্রশিক্ষণ দেওয়া হয় যাতে সে ডিসক্রিমিনেটর নামের আরেকটি নিউরাল নেটওয়ার্ককে বিভ্রান্ত করতে পারে। ডিসক্রিমিনেটর নির্ধারণ করে ইনপুট ডেটা কতটা “বাস্তবসম্মত” দেখাচ্ছে, এবং সেটিও প্রশিক্ষণের সময় ক্রমাগত আপডেট হয়। এই প্রক্রিয়ার মাধ্যমে মডেলটি আনসুপারভাইজড পদ্ধতিতে শিখতে সক্ষম হয়।

GAN-কে বিবর্তনীয় জীববিজ্ঞানের অনুকরণের (mimicry) সঙ্গে তুলনা করা যায়, যেখানে দুটি নেটওয়ার্কের মধ্যে এক ধরনের বিবর্তনমূলক অস্ত্র প্রতিযোগিতা (evolutionary arms race) চলতে থাকে।
আরতি সিং রাও

**আরতি সিং রাও** হলেন ভারতীয় জনতা পার্টির একজন রাজনীতিবিদ, তিনি বর্তমানে হরিয়ানার স্বাস্থ্য ও পরিবার কল্যাণ মন্ত্রী হিসেবে দায়িত্ব পালন করছেন। তিনি ২০২৪ সালের অক্টোবরে অতেলি বিধানসভা কেন্দ্র থেকে জয়ী হয়ে হরিয়ানা বিধানসভার সদস্য হয়েছেন। তিনি ভারতের বর্তমান সংস্কৃতি মন্ত্রী রাও ইন্দ্রজিৎ সিংয়ের কন্যা।

## প্রাথমিক জীবন
আরতি সিং রাও ১৯৭৯ সালে রেওয়ারির রাজপরিবারে জন্মগ্রহণ করেন। তিনি ভারতীয় রাজনীতিবিদ ও কেন্দ্রীয় মন্ত্রী রাও ইন্দ্রজিৎ সিং এবং মনিতা সিং-এর কন্যা। তিনি একজন আন্তর্জাতিক স্কিট শ্যুটার ছিলেন এবং ২০০৫ সালের এশিয়ান গেমসে স্বর্ণপদক সহ একাধিক পদক জিতেছেন। তিনি ১৯৯৮ সালে শুটিং অনুশীলন শুরু করেন এবং ১৯৯৯ সালে তাঁর প্রথম আন্তর্জাতিক প্রতিযোগিতায় অংশগ্রহণ করেন। তিনি হরিয়ানার প্রাক্তন মুখ্যমন্ত্রী রাও বীরেন্দ্র সিংয়ের নাতনী। তাঁর কাকা রাও অজিত সিং এবং রাও যদুবেন্দ্র সিংও রাজনীতিবিদ। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2024)">তথ্যসূত্র প্রয়োজন</span>]]* &#x5D;

## রাজনৈতিক জীবন
একটি সুপ্রতিষ্ঠিত রাজনৈতিক পরিবারের সদস্য হওয়ায়, রাজনীতিতে তাঁর অভিষেক অনিবার্য ছিল। যদিও তিনি ২০১০ সালের গোড়ার দিকে রাজনৈতিক ক্ষেত্রে সক্রিয় ছিলেন, তবুও বিজেপি তাঁকে হরিয়ানা বিধানসভা আসনের টিকিট দিতে অস্বীকার করেছিল, কিন্তু ২০২৪ সালের হরিয়ানা বিধানসভা নির্বাচনে অতেলি নির্বাচনী এলাকা থেকে তাঁকে টিকিট দেওয়ার প্রস্তাব দেওয়া হয়েছিল। এই আসনটি দক্ষিণ হরিয়ানার একটি নির্বাচনী এলাকা, যেখানে রাও ইন্দ্রজিৎ সিংয়ের খুব শক্তিশালী অবস্থান রয়েছে। আরতি ৫৭,৭৩৭ ভোট পেয়ে বিএসপি প্রার্থী আতর লালকে ৩,০৮৫ ভোটের ব্যবধানে পরাজিত করে প্রথমবারের মতো বিধানসভার সদস্য হন। তিনি মোট প্রদত্ত বৈধ ভোটের ৩৯.৭৫% পেয়েছিলেন, যেখানে আতর লাল পেয়েছিলেন ৩৭.৬৩% ভোট। দ্বিতীয় সৈনি মন্ত্রিসভায়, তিনি পরিষদীয় মন্ত্রী হিসেবে শপথ গ্রহণ করেন এবং স্বাস্থ্য মন্ত্রণালয়ের দায়িত্ব পান। তিনি চিকিৎসা শিক্ষা ও গবেষণা এবং আয়ুষ মন্ত্রীও।

## তথ্যসূত্র

বিষয়শ্রেণী:ভারতীয় ক্রীড়াবিদ-রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:হরিয়ানা বিধানসভার নারী সদস্য
বিষয়শ্রেণী:১৯৭৯-এ জন্ম
বিষয়শ্রেণী:হরিয়ানার ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
অনুপমা রাজারামন

**অনুপমা রাজারামন** মার্কিন যুক্তরাষ্ট্রের আন্তর্জাতিক উন্নয়ন সংস্থার (ইউএসএইড) একজন উর্ধ্বতন কর্মকর্তা, তিনি কলম্বিয়ায় মিশন ডিরেক্টর পদে অধিষ্ঠিত। তিনি বর্তমানে গুয়াতেমালায় ইউএসএইড-এর মিশন ডিরেক্টর।

রাজারামন সিনিয়র ফরেন সার্ভিসের একজন সদস্য, যেখানে তিনি দুই দশক ধরে বিশ্বজুড়ে বিভিন্ন ইউএসএইড মিশনে দায়িত্ব পালন করে আসছেন।

## প্রাথমিক কর্মজীবন এবং শিক্ষা
অনুপমা রাজারামন ২০০১ সালে দক্ষিণ আফ্রিকার আঞ্চলিক নগর উন্নয়ন অফিসে কাজ করে ইউএসএইড-এ একজন নগর ব্যবস্থাপনা ফেলো হিসেবে তাঁর কর্মজীবন শুরু করেন।

তিনি ২০০১ সালে দক্ষিণ আফ্রিকায় ইউএসএইড-এর আঞ্চলিক নগর উন্নয়ন অফিসে নিযুক্ত একজন নগর ব্যবস্থাপনা ফেলো হিসেবে ইউএসএইড-এ যোগদান করেন এবং পরবর্তীতে ২০০৩ সালে রাষ্ট্রপতি ব্যবস্থাপনা ফেলো (গণতন্ত্র ও শাসন কর্মকর্তা) হিসেবে যোগদান করেন।

অনুপমা টেক্সাসের গ্যালভেস্টন দ্বীপে বড় হয়ে উঠেছেন। তিনি অস্টিনের টেক্সাস বিশ্ববিদ্যালয় থেকে কলাবিদ্যায় স্নাতক ডিগ্রি অর্জন করেছেন এবং সিরাকিউজ বিশ্ববিদ্যালয়ের ম্যাক্সওয়েল স্কুল থেকে জনপ্রশাসনে স্নাতকোত্তর (এমপিএ) ডিগ্রি অর্জন করেছেন। 

## জীবনী
ইউএসএইড-এ অনুপমা তাঁর কর্মজীবনের মেয়াদকালে একাধিক দেশে নেতৃত্বের ভূমিকা নিয়েছেন। কলম্বিয়ায় মিশন ডিরেক্টর হিসেবে তিনি ১৪৫ জন পেশাদারের একটি দলের তত্ত্বাবধান করেন। কলম্বিয়ার শান্তি ও পুনর্মিলন প্রচেষ্টাকে সুসংহত করার লক্ষ্যে গৃহীত **"**রিস্টোরিং আওয়ার ফিউচার" (আমাদের ভবিষ্যৎ পুনরুদ্ধার) প্রোগ্রামের মতো উদ্যোগগুলিতে তাঁর নেতৃত্ব ছিল অত্যন্ত গুরুত্বপূর্ণ।

বর্তমান দায়িত্ব পালনের আগে, অনুপমা গুয়াতেমালায় মিশন ডিরেক্টর হিসেবে দায়িত্ব পালন করেছিলেন। সেখানে তিনি আদিবাসীদের সাথে অংশীদারিত্ব জোরদার করার ওপর এবং স্থানীয়ভাবে পরিচালিত উন্নয়নের ওপর জোর দিয়েছিলেন। ইউএসএইড-এর অন্তর্ভুক্তি এবং স্বনির্ভরতার লক্ষ্য অর্জনে তাঁর প্রচেষ্টা অত্যন্ত গুরুত্বপূর্ণ ছিল। 

অনুপমা ইউএসএইড-এর বৃহত্তর কৌশলগুলিতেও অংশগ্রহণ করেছেন, যার মধ্যে রয়েছে *ইউএসএইড ফরোয়ার্ড কোঅর্ডিনেটর* এবং *জার্নি টু সেলফ-রিলায়েন্স* উদ্যোগের নেতৃত্ব দেওয়া। তিনি বিশেষ করে ইউএস গ্লোবাল ডেভেলপমেন্ট ল্যাবের সাথে তাঁর কাজের সময় ইউএসএইড-এর কার্যক্রমে বিজ্ঞান, প্রযুক্তি, উদ্ভাবন এবং বেসরকারি খাতের অংশীদারিত্বকে একীভূত করার প্রচেষ্টার নেতৃত্ব দিয়েছেন।

অনুপমার অভিজ্ঞতা ভারতেও বিস্তৃত, যেখানে তিনি এবং তাঁর দল স্থানীয় উদ্যোক্তা এবং উদ্ভাবনকে আরও ভালভাবে কাজে লাগানোর জন্য ইউএসএইড-এর উন্নয়ন মডেলকে পুনরায় সংজ্ঞায়িত করেছেন। তিনি এর আগে ২০০৭ থেকে ২০১১ সালের মধ্যে কলম্বিয়াতেও কর্মরত ছিলেন, যেখানে তিনি দক্ষিণ এশিয়া, লাতিন আমেরিকা এবং দক্ষিণ আফ্রিকার বিভিন্ন উন্নয়নমূলক প্রকল্প পরিচালনা করেছেন।

## সাম্প্রতিক উদ্যোগ
সাম্প্রতিক বছরগুলিতে, অনুপমা মার্কিন যুক্তরাষ্ট্র এবং কলম্বিয়ার মধ্যে উচ্চ-স্তরের আন্তর্জাতিক সহযোগিতা প্রচেষ্টায় জড়িত ছিলেন। উল্লেখযোগ্যভাবে, তিনি হোয়াইট হাউস কর্তৃক প্রণীত সামগ্রিক ওষুধ কৌশল বাস্তবায়নের লক্ষ্যে কলম্বিয়ার বিচার মন্ত্রণালয় এবং ইউএসএইড-এর মধ্যে একটি আন্তর্জাতিক সহযোগিতা চুক্তি স্বাক্ষরে গুরুত্বপূর্ণ ভূমিকা পালন করেছিলেন। এই চুক্তি মাদক পাচার মোকাবিলা এবং সম্পর্কিত সামাজিক কর্মসূচি সমর্থনে দুই সরকারের মধ্যে সহযোগিতার ক্ষেত্রে একটি গুরুত্বপূর্ণ পদক্ষেপ।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
আল ফারদু বিন নাবুহান

**আল ফারদু বিন নাবুহান** (, ; জন্ম: ১০ জুন ১৯৮৯) হলেন একজন ফরাসি–কমোরীয় পেশাদার ফুটবল খেলোয়াড়। তিনি বর্তমানে সার্বীয় ক্লাব জেমুন এবং কোমোরোস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

নাবুহান ২০১৪ সালে কোমোরোসের হয়ে আন্তর্জাতিক পর্যায়ে অভিষেক করেছেন; কোমোরোসের জার্সি গায়ে তিনি এপর্যন্ত ৪৬ ম্যাচে ২০টি গোল করেছেন।

## প্রারম্ভিক জীবন
আল ফারদু বিন নাবুহান ১৯৮৯ সালের ১০ই জুন তারিখে ফ্রান্সের মায়োতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৪ সালের ৫ই মার্চ তারিখে, ২৪&nbsp;বছর, ৮&nbsp;মাস ও ২৩&nbsp;দিন বয়সে, বাম পায়ে ফুটবল খেলায় পারদর্শী নাবুহান বুর্কিনা ফাসোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কোমোরোসের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র হয়েছিল। কোমোরোসের হয়ে অভিষেকের বছরে নাবুহান সর্বমোট ৩ ম্যাচে অংশগ্রহণ করেছেন।

নাবুহান মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য স্তেফানো কুসিনের অধীনে প্রকাশিত কোমোরোস দলে স্থান পেয়েছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি ফুটবলার
বিষয়শ্রেণী:কমোরীয় ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ফুটবল ক্লাব জেমুনের খেলোয়াড়

বিষয়শ্রেণী:কোমোরোসের পুরুষ আন্তর্জাতিক ফুটবলার
সাঈদ হোসেন চৌধুরী

**সাইদ হোসেন চৌধুরী** (ইংরেজি: *Sayeed Hossain Chowdhury*) ছিলেন একজন বাংলাদেশি বিশিষ্ট শিল্পপতি, উদ্যোক্তা ও সমাজসেবক। ব্যবসা বাণিজ্যে তার অসামান্য অবদানের স্বীকৃতি হিসেবে বাংলাদেশ সরকার তাকে কয়েকবার সিআইপি(CIP) হিসেবে ভূষিত করেন। তিনি HRC Group-এর প্রতিষ্ঠাতা ও চেয়ারম্যান এবং One Bank Limited-এর অন্যতম প্রতিষ্ঠাতা ও সাবেক চেয়ারম্যান ছিলেন।

## কোম্পানির তালিকা
**শিপিং এবং লজিস্টিকস**

* এইচআরসি শিপিং লিমিটেড 
* এইচআরসি ফ্রেট লিমিটেড 
* এইচআরসি ট্রাভেলস লিমিটেড
* ট্রাভেল ওয়াইজ লিমিটেড 
* আরকান এক্সপ্রেস লিমিটেড 

**মিডিয়া**

* যায়যায়দিন - দৈনিক বাংলা সংবাদপত্র 
* প্রতিচিত্র - সাপ্তাহিক বাংলা সংবাদপত্র 
* নিউ এজ - ইংরেজি দৈনিক সংবাদপত্র 
* ''হলিডে'' -উইকলি ইংরেজি সংবাদপত্র 

**আবাসন**

* এইচআরসি প্রপার্টিজ লিমিটেড 
* হামিদ প্রপার্টিজ লিমিটেড 

**কৃষি পণ্য**

* এইচআরসি ডেইরি লিমিটেড
* এইচআরসি এগ্রোকম 
* এইচআরসি ল্যান্ড লিমিটেড (ক্লিভেডন টি এস্টেট এবং দিলদারপুর টি এস্টেট) 
* এইআআরসি প্রোডাক্টস লিমিটেড ক্লিভেডন, ক্লোন এবং প্রিমিয়ার ব্র্যান্ডেড চা উৎপাদন করে। 

**ম্যানুফ্যাকচারিং**

* এইচআরসি লাইটিং লিমিটেড 
* এইচআরসি ল্যাম্পস লিমিটেড 

**আইটি**

* ইনফরমেশন সার্ভিসেস নেটওয়ার্ক লিমিটেড যা প্রথম বাংলাদেশী প্রাইভেট আইএসপি ছিল Bangla.net 

**অর্থায়ন**

* ওয়ান ব্যাংক লিমিটেড 
* লংকা বাংলা ফাইন্যান্স লিমিটেড 
* বাংলাদেশ জেনারেল ইন্স্যুরেন্স কোম্পানি লিমিটেড 
* ন্যাশনাল হাউজিং ফাইন্যান্স অ্যান্ড হাউজিং লিমিটেড 

## প্রারম্ভিক জীবন
সাইদ হোসেন চৌধুরী বাংলাদেশের ফেনী জেলার দাগনভূইয়া উপজেলার রামনগর চৌধুরী বাড়ির একটি সম্ভ্রান্ত পরিবারে জন্মগ্রহণ করেন। তার পিতা কর্ণফুলী গ্রুপ এর প্রতিষ্ঠাতা মরহুম হেদায়েত হোসেন চৌধুরী। তিনি সাবেক এমপি ও মন্ত্রী জনাব সাবের হোসেন চৌধুরী এর বড় ভাই।

জনাব সাঈদ হোসেন চৌধুরী ছোটবেলা থেকে অত্যন্ত মেধাবী ছিলেন এবং লন্ডনে উচ্চশিক্ষা সম্পন্ন করার পর তিনি নিজ দেশে ফিরে এসে তার নিজস্ব ব্যবসা ও কর্পোরেট ব্যবস্থাপনায় যুক্ত হন।

## ব্যবসায়িক জীবন

### HRC Group
১৯৯১ সালে তিনি **HRC Group** প্রতিষ্ঠা করেন। শুরুতে একটি শিপিং এজেন্সি হিসেবে যাত্রা শুরু করলেও পরবর্তীতে প্রতিষ্ঠানটি শিপিং, চা শিল্প, রাবার প্ল্যান্টেশন, রিয়েল এস্টেট, মিডিয়া ও আর্থিক খাতে কার্যক্রম সম্প্রসারণ করে।

### One Bank Limited
তিনি ১৯৯৯ সালে প্রতিষ্ঠিত One Bank Limited-এর উদ্যোক্তাদের একজন ছিলেন এবং বিভিন্ন সময়ে চেয়ারম্যান হিসেবে দায়িত্ব পালন করেন।

## অন্যান্য সম্পৃক্ততা
* Bangladesh Ocean-Going Ship Owners Association – সাবেক প্রেসিডেন্ট  
* Media New Age Limited – চেয়ারম্যান  
* Bangladesh General Insurance Company Limited – স্পন্সর শেয়ারহোল্ডার  

## মৃত্যু
তিনি ১৫ জুলাই ২০২৫ সালে ঢাকায় মৃত্যুবরণ করেন।

## তথ্যসূত্র
অনুপমা রাগ

থাম্ব|অনুপমা রাগ
**অনুপমা রাগ** একজন বলিউড সঙ্গীত পরিচালক এবং গায়িকা। তিনি উত্তরপ্রদেশের লখনউতে জন্মগ্রহণ করেছেন এবং ভাতখণ্ডের সঙ্গীত ইনস্টিটিউটে পড়াশোনা করেছেন।

## জীবনী

### শিক্ষা
অনুপমা রাগ লখনৌ ঘরানার ওস্তাদ গুলশন ভারতীর কাছে প্রশিক্ষণ নিয়েছিলেন। তিনি ঐতিহ্যবাহী গুরু-শিষ্য পরম্পরার অধীনে গোয়ালিয়র ঘরানার যোগেন্দ্র ভাটের কাছে শাস্ত্রীয় সঙ্গীতে প্রশিক্ষণ নেন।

### প্রাথমিক কর্মজীবন
২০১১ সালে *[[Bin Bulaye Barati|বিন বুলায়ে বারাতি]]* সিনেমায় "শালু কে ঠুমকে" গানের মাধ্যমে অনুপমা বলিউডে আত্মপ্রকাশ করেন। গানটির সুর করেছিলেন আনন্দ রাজ। একই বছর তিনি রাহাত ফতেহ আলী খানের সাথে *[[Mile Na Mile Ham|মিলে না মিলে হাম]]* ছবিতে "নজর সে নজর মিলে" গানটি গেয়েছিলেন। তিনি মিকা সিংয়ের সাথে *জিলা গাজিয়াবাদ* ছবিতে এবং মাধুরী দীক্ষিতের সাথে *গুলাব গ্যাং* ছবিতে গান গেয়েছিলেন।

### পরবর্তী কর্মজীবন
অনুপমা চলচ্চিত্র এবং অ্যালবামের জন্য সঙ্গীত প্রযোজনা করেছেন। তিনি সালমান খান প্রযোজনা এবং যশ রাজ ফিল্মসের জন্য কাজ করেন। তিনি লখনউ ডেভেলপমেন্ট অথরিটি এবং উত্তর প্রদেশ সরকারের জন্য উত্তর প্রদেশ প্রাইড সং-এর সঙ্গীত রচনা করেছেন। তিনি বিভিন্ন ব্র্যাণ্ডের টিভি বিজ্ঞাপনের জন্য জিঙ্গেলও রচনা করেছেন।

মিকা সিংয়ের সাথে তাঁর অ্যালবামের নাম ছিল *লাল দুপাট্টা*। ২০১৭ সালের ২১শে জানুয়ারি, রাহাত ফতেহ আলী খানের সাথে "সাওয়ারে" গানটি প্রকাশিত হয়।

## পুরস্কার এবং উপাধি
অনুপমা ২০১৬ - ২০১৭ সালের জন্য উত্তর প্রদেশ সরকার কর্তৃক "*যশ ভারতী* " পুরস্কার পেয়েছেন।

## চলচ্চিত্র তালিকা

### গায়ক

### সঙ্গীত পরিচালক

## তথ্যসূত্র

বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:জীবিত ব্যক্তি
অনুপমা রাওয়াত

**অনুপমা রাওয়াত** (জন্ম ১৯৮৪) হলেন উত্তরাখণ্ডের একজন ভারতীয় রাজনীতিবিদ। তিনি হরিদ্বার গ্রামীণ বিধানসভা কেন্দ্র থেকে বিধায়ক হিসেবে জয়লাভ করেন। তিনি ২০২২ সালের উত্তরাখণ্ড বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে জয়লাভ করেন। তিনি মহিলা কংগ্রেসের সাধারণ সম্পাদক।

## প্রাথমিক জীবন এবং শিক্ষা
অনুপমা উত্তরাখণ্ডের দেরাদুন জেলার মুসৌরির বাসিন্দা। তিনি প্রাক্তন মুখ্যমন্ত্রী হরিশ রাওয়াতের মেয়ে। তিনি অভিনন্দন কুমারকে বিয়ে করেছেন। অনুপমা ২০১৫ সালে কুরুক্ষেত্র বিশ্ববিদ্যালয় থেকে আইন বিষয়ে স্নাতকোত্তর ডিগ্রি অর্জন করেন।

## কর্মজীবন
২০২২ সালের উত্তরাখণ্ড বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে হরিদ্বার গ্রামীণ বিধানসভা কেন্দ্র থেকে জয়ী হয়ে অনুপমা প্রথমবারের মতো বিধায়ক হন। তিনি ৫০,০২৮ ভোট পেয়ে তাঁর নিকটতম প্রতিদ্বন্দ্বী এবং দু'বারের রাজনীতিবিদ ভারতীয় জনতা পার্টির যতীশ্বরানন্দকে ৪,৪৭২ ভোটের ব্যবধানে পরাজিত করেন।  যতীশ্বরানন্দ রাজনীতিতে আসা একজন ধর্মগুরু। অনুপমা মোট প্রদত্ত বৈধ ভোটের ৪৬.৫৯% পেয়েছিলেন, যেখানে যতীশ্বরানন্দ পেয়েছিলেন ৪২.৪২% ভোট।

## নির্বাচনী দক্ষতা

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরাখণ্ডের ভারতীয় জাতীয় কংগ্রেসের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
শুভা রাউল

**শুভা রাউল** (জন্ম ১৯৬৭) ৩৩ মাস ধরে গ্রেটার মুম্বাই মিউনিসিপ্যাল কর্পোরেশনের (এমসিজিএম) মেয়র ছিলেন (২০০৭ - ০৯)। তিনি বর্তমানে   শিবসেনার মুখপাত্র এবং মহারাষ্ট্র সরকারের কোভিড-১৯ আয়ুষ টাস্ক ফোর্সের সদস্য। তিনি ২০০৭ সালের ১০ই মার্চ মেয়র পদে নির্বাচিত হন এবং ১২৪ বছরের পুরনো এই নাগরিক সংস্থার তৃতীয় মহিলা মেয়র ছিলেন। তিনি উত্তর মুম্বাই শহরতলির দহিসারের প্রতিনিধিত্ব করে টানা ৩ বার কর্পোরেটর হিসেবেও দায়িত্ব পালন করেছেন, এবং গ্রেটার মুম্বাই মিউনিসিপ্যাল কর্পোরেশনের (এমসিজিএম) প্রায় সকল কমিটিতে দায়িত্ব পালন করেছেন।

## ব্যক্তিগত জীবন

শুভা শিবসেনা রাজনৈতিক দলের সদস্য। তিনি আয়ুর্বেদে এমডি করেছেন। তিনি স্বর্ণপদকপ্রাপ্ত শিক্ষার্থী ছিলেন এবং মহারাষ্ট্র বিশ্ববিদ্যালয়ে শীর্ষস্থান অধিকার করেছিলেন।

শুভা মুম্বাইয়ের বোরিভালিতে থাকেন। তিনি ওএনজিসির একজন উদ্যানপালন ব্যবস্থাপক (হর্টিকালচারাল ম্যানেজার) উমেশকে বিবাহ করেছেন। তাঁদের দুই মেয়ে - তন্বী (পেশায় ইঞ্জিনিয়ার) এবং ময়ূরী (পেশায় ডাক্তার)।  

## কর্মজীবন

শিবসেনা সদস্য হিসেবে শুভা কংগ্রেস প্রার্থী শীতল মাত্রেকে ১৭ ভোটে পরাজিত করে মেয়র পদে জয়ী হন। যেখানে শুভা ১১৭ ভোট পেয়েছিলেন, সেখানে শীতল পেয়েছিলেন ১০০টি ভোট। 

মুম্বাইয়ের মেয়র হিসেবে শুভার কার্যকাল ২০০৯ সালের নভেম্বরে শেষ হয়। এই মেয়াদকালে শুভা রাউল তাঁর দুটি অর্জন সন্তুষ্টি প্রকাশ করেছেন। এর মধ্যে একটি হলো কৃত্রিম পুকুর স্থাপনের মাধ্যমে পরিবেশবান্ধব গণেশ উৎসব পালন এবং দ্বিতীয়টি হলো হুক্কা পার্লারের নিষিদ্ধকরণ। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2018)">তথ্যসূত্র প্রয়োজন</span>]]* &#x5D;

শুভার কার্যকাল বিতর্কিতও ছিল। তিনি গণেশ মূর্তির উচ্চতা কমাতে চেয়ে বিতর্কে জড়িয়েছিলেন, একটি গরুকে দত্তক নিয়ে লাইসেন্স ছাড়াই তাঁর নিজের বাংলোয় রেখেছিলেন এবং হুক্কা পার্লারের বিরুদ্ধে কঠোর ব্যবস্থা নেওয়ার পাশাপাশি সাতটি বিদেশ সফর করেছিলেন।

## তথ্যসূত্র

## বহিঃসংযোগ

* বৃহত্তর মুম্বাই পৌর কর্পোরেশন
বিষয়শ্রেণী:আয়ুর্বেদাচার্য
বিষয়শ্রেণী:২১শ শতাব্দীর ভারতের বিভিন্ন স্থানের মেয়র
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:মহারাষ্ট্র নবনির্মাণ সেনার রাজনীতিবিদ
বিষয়শ্রেণী:শিবসেনার রাজনীতিবিদ
বিষয়শ্রেণী:মুম্বইয়ের মেয়র
বিষয়শ্রেণী:মারাঠি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম
বাংলাদেশের মৌজা তালিকা

**মৌজা** হচ্ছে রাজস্ব আদায়ের সর্বনিম্ন একক-এলাকা। মুঘল আমলে কোন পরগনা বা রাজস্ব-জেলার রাজস্ব আদায়ের একক হিসেবে শব্দটি ব্যাপকভাবে ব্যবহার করা হতো। একগুচ্ছ মৌজা নিয়ে গঠিত হতো একটি পরগনা । বিংশ শতাব্দীতে মৌজা শব্দটি ব্যবহূত হয় সামাজিক একক গ্রামের বিকল্প নাম হিসেবে এবং এই নামটি বেশ জনপ্রিয়তাও লাভ করে।

## ঢাকা বিভাগ

### কিশোরগঞ্জ জেলা

#### কিশোরগঞ্জ সদর উপজেলাা

#### অষ্টগ্রাম উপজেলা

#### বাজিতপুর উপজেলা

#### ভৈরব

#### হোসেনপুর

#### ইটনা

#### করিমগঞ্জ

#### কটিয়াদী

#### কুলিয়ারচর

#### হাসানপুর

#### নিকলী

#### তাড়াইল

## ময়মনসিংহ বিভাগ

### ময়মনসিংহ জেলা

#### ময়মনসিংহ সদর

#### ত্রিশাল উপজেলা

#### মুক্তাগাছা উপজেলা

#### ফুলবাড়িয়া উপজেলা

#### নান্দাইল

#### গৌরীপুর উপজেলা

#### গফরগাঁও উপজেলা

#### ভালুকা উপজেলা

#### ধোবাউড়া উপজেলা

#### ফুলপুর উপজেলা

#### হালুয়াঘাট উপজেলা

#### ঈশ্বরগঞ্জ উপজেলা

#### --

#### --

#### --
আবুদ্দিয়াহ ইবনে সাবিত

**আবুদ্দিয়াহ নুমান ইবনে সাবিত ইবনে নু'মান আল-আওসি আল-আনসারি** ( আরবি: أبو الضياح بن ثابت) ছিলেন নবি মুহাম্মাদের একজন আনসারি সাহাবি। তিনি মদিনার প্রসিদ্ধ গোত্র বনু আউসের অন্তর্ভুক্ত ছিলেন। তিনি নবি মুহাম্মাদের সাথে বদরের যুদ্ধ, উহুদের যুদ্ধ, খন্দকের যুদ্ধ, হুদায়বিয়ার সন্ধি ও খায়বার যুদ্ধে অংশগ্রহণ করেন। তিনি সপ্তম হিজরিতে সংঘটিত খায়বারের যুদ্ধে এক ইহুদির তরবারির আঘাতে শহিদ হন।

## নাম ও পরিচয়
আবুদ্দিয়াহ সম্পর্কে প্রাচীন জীবনীগ্রন্থগুলোতে নানা বর্ণনা পাওয়া যায়। তাঁর নামের ব্যাপারেও যথেষ্ট মতভেদ রয়েছে। মূলত **আবুদ্দিয়াহ** তাঁর উপনাম (ডাকনাম) ছিল এবং তিনি এ নামেই সর্বাধিক পরিচিত ছিলেন। কোনো কোনো সূত্রে বলা হয়েছে, তাঁর প্রকৃত নাম ছিল **নুমান** এবং এটিই প্রসিদ্ধ বর্ণনা। অপর এক বর্ণনায় বলা হয়েছে যে, তাঁর নাম ছিল উমাইর এবং তাঁর পূর্ণনাম হলো, উমাইর ইবনে সাবিত ইবনে নুমান ইবনে উমাইয়া ইবনে ইমরুল কায়েস ইবনে সালাবা ইবনে আমর ইবনে আওফ ইবনে মালিক ইবনুল আউস। এই বর্ণনাটি উল্লেখ করেছেন *আল-ইসতিয়াব ফি মারিফা আল-আসহাব* গ্রন্থের প্রণেতা ইবনে আব্দুল বার। 

তাঁকে *আবুস-সাব্বা আল-আনসারি আল-আকবার* নামেও উল্লেখ করা হয়। অধিকাংশ মুহাদ্দিস তাঁর উপনাম হিসেবে “আবুদ্দিয়াহ” শব্দটি ‘দোয়াদ’ (ض) বর্ণ দিয়ে লেখেন। তবে কিছু ব্যতিক্রমী বর্ণনায় এটি 'দোয়াদের' পরিবর্তে ‘সোয়াদ’ (ص) দিয়ে লেখা হয়েছে, যা প্রচলিত শুদ্ধ মতের বিপরীত। আবু মুসা উল্লেখ করেন যে, জাফর তাঁকে এই অধ্যায়েই উল্লেখ করেন; তবে সঠিক উচ্চারণ ‘দোয়াদ’ বর্ণ দিয়েই হবে। 

উসদুল গাবা ফি মারিফাত আস-সাহাবা গ্রন্থে তাঁর পূর্ণ নাম এসেছে, নুমান ইবনে সাবিত ইবনে নুমান ইবনে সাবিত ইবনে ইমরুল কায়স এবং উপনাম *আবু আদ্দিয়াহ*। তিনি তাঁর কুনিয়াত (উপনাম) দ্বারাই অধিক পরিচিত ছিলেন। “দিয়াহ” শব্দে ‘ইয়া’ বর্ণটি দ্বিত্বভাবে (তাশদীদযুক্ত ইয়া) লেখা হবে, এমনটিই অধিকাংশের মত। তবে আল-মুস্তাগফিরি বলেন, এখানে ‘ইয়া’ হালকা (তাশদীদবিহীন) হবে। এমনটি আমির আবু নসরও উল্লেখ করেছেন।

*আল-তাবাকাত আল-কাবির* গ্রন্থে বলা হয়েছে যে, তাঁর নাম ছিল নুমান ইবনে সাবিত ইবনে নু‘মান ইবনে উমাইয়া ইবনুল বুরাক (যিনি ইমরুল-কায়স ইবনে সা‘লাবা নামে পরিচিত)। তাঁর মাতা ছিলেন হিন্দ বিনতে আউস ইবনে ‘আদি ইবনে উমাইয়া ইবনে ‘আদি ইবনে ‘আমির ইবনে খাতমা, যিনি বনু আউসের একজন নারী ছিলেন। মুহাম্মদ ইবনে ইসহাক, মুহাম্মদ ইবনে উমর ও আব্দুল্লাহ ইবনে মুহাম্মদ ইবনে তাঁকে “*আবুদিয়াহ*” নামেই উল্লেখ করেন। তবে আবু মা‘শার থেকে বর্ণিত আছে যে, তিনি “*আবুদ্দিয়াহ*” উচ্চারণ করতেন, যা শুনে লোকেরা বিস্মিত হতেন। অপর এক বর্ণনায় এসেছে, “উমাইর ইবনে সাবিত” নামটিই সম্ভবত আবুদ্দিয়াহর প্রকৃত নাম। এছাড়াও কেউ বলেন, তাঁর নাম ছিল নু‘য়াইমান। 

## জীবনী
রিজাল শাস্ত্রের গ্রন্থাবলিতে তাঁর জন্মসাল সম্পর্কে সঠিক তথ্য পাওয়া যায় না। তবে তিনি মদিনার বনু আউস গোত্রে জন্মগ্রহণ করেন। তিনি ইসলামের প্রাথমিক যুগে মুসলমান হন এবং প্রাথমিক ইসলামি অভিযানগুলিতে অংশগ্রহণ করেন। তিনি বদর যুদ্ধে অংশগ্রহণ করেন এবং প্রায় সকল ইতিহাসবিদ তাঁকে বদরি সাহাবিদের তালিকায় অন্তর্ভুক্ত করেছেন। এরপর তিনি উহুদ, খন্দক ও হুদাইবিয়ার সন্ধির ঘটনায় উপস্থিত ছিলেন। তিনি সপ্তম হিজরিতে সংঘটিত খায়বারের যুদ্ধে যুদ্ধেও অংশগ্রহণ করেন। বর্ণিত আছে যে, খায়বারের যুদ্ধে এক ইহুদি ব্যক্তি তরবারি দিয়ে তাঁর মাথার খুলিতে গুরুতরভাবে আঘাত করে, যার ফলে তিনি শহিদ হন। মৃত্যুর সময় তাঁর কোনো বংশধর বা উত্তরাধিকারী ছিল না।

## আরো দেখুন

* বদরের যুদ্ধ
* বদরের যুদ্ধে অংশগ্রহণকারী সাহাবাদের তালিকা
* আনসার সাহাবা

## তথ্যসূত্র
বিষয়শ্রেণী:সাহাবা
বিষয়শ্রেণী:বদর যুদ্ধে অংশগ্রহণকারী সাহাবা
মতিবাগ স্টেডিয়াম

**মতিবাগ স্টেডিয়াম** হল গুজরাতের বরোদায় অবস্থিত একটি ক্রিকেট স্টেডিয়াম।
এই মাঠটি লক্ষ্মী বিলাস প্রাসাদ ভবন কমপ্লেক্সের অংশ - শহরের কেন্দ্রস্থলে অবস্থিত ৭০০ একর (২.৮ বর্গকিলোমিটার) বিস্তৃত একটি কমপ্লেক্স। প্রাসাদ ও স্টেডিয়ামটি পূর্বে বরোদার প্রাক্তন শাসক এবং বরোদার ক্রিকেটের পৃষ্ঠপোষক - গায়কওয়াড়দের ছিল।

স্টেডিয়ামটিতে ১৮,০০০ জন লোকের বসার ক্ষমতা রয়েছে। আইপিসিএল স্পোর্টস কমপ্লেক্স মাঠের জন্য আন্তর্জাতিক ক্রিকেটের জন্য স্টেডিয়ামটির ব্যবহার বন্ধ করা হয়েছে।

## শতকের তালিকা
### একদিনের আন্তর্জাতিক

## ৫ উইকেটের তালিকা
### একদিনের আন্তর্জাতিক

## তথ্যসূত্র

## বহিঃসংযোগ
*মতিবাগ ক্রিকেট মাঠের ইতিহাস
*ইএসপিএনক্রিকইনফো ওয়েবসাইট – মাঠের তথ্য

বিষয়শ্রেণী:গুজরাতের ক্রিকেট মাঠ
বিষয়শ্রেণী:বড়োদরায় ক্রীড়া
বিষয়শ্রেণী:বড়োদরার ভবন ও স্থাপনা
বিষয়শ্রেণী:১৯৫৬-এ সম্পন্ন ক্রীড়া মাঠ
বিষয়শ্রেণী:১৯৫৬-এ বোম্বে রাজ্যে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
ড. রফিকুল ইসলাম হিলালি

ড. রফিকুল ইসলাম হিলালি একজন রাজনীবিদ। তিনি ত্রয়োদশ জাতীয় সংসদ নির্বাচনে নেত্রকোণা-৩ আসন থেকে বাংলাদেশ জাতীয়তাবাদী দলের মনোনীত প্রার্থী হিসেবে প্রথম বারের মতো  নির্বাচিত হন। 

তাছাড়া তিনি বর্তমানে বাংলাদেশ জাতীয়তাবাদী দল নেত্রকোণা জেলা শাখার সাধারণ সম্পাদকের দায়িত্ব পালন করছেন।
প্রিয়াঙ্কা সিং রাওয়াত

**প্রিয়াঙ্কা সিং রাওয়াত** একজন ভারতীয় রাজনীতিবিদ, যিনি ভারতীয় জনতা পার্টির প্রতিনিধিত্ব করেন।

## প্রাথমিক জীবন
প্রিয়াঙ্কার জন্ম ১৯৮৫ সালের ৭ই আগস্ট উত্তর প্রদেশের বেরেলিতে, উত্তম রাম সিং এবং প্রভা সিংয়ের ঘরে। উত্তম রাম একজন অবসরপ্রাপ্ত প্রাদেশিক সিভিল সার্ভিস অফিসার। 

প্রিয়াঙ্কা ২০০৭ সালে মহাত্মা জ্যোতিবা ফুলে রোহিলখণ্ড বিশ্ববিদ্যালয় থেকে রাষ্ট্রবিজ্ঞানে এমএ ডিগ্রি অর্জন করেন। পরের বছর তিনি একই বিশ্ববিদ্যালয় থেকে গণযোগাযোগ এবং ইলেকট্রনিক সাংবাদিকতায় স্নাতকোত্তর ডিপ্লোমাও অর্জন করেন।

## রাজনৈতিক জীবন
প্রিয়াঙ্কা তাঁর বিশ্ববিদ্যালয়ের পড়াশুনায় যুব রাজনীতিতে অংশগ্রহণ করেছিলেন। সেই সময় তিনি গ্রন্থাগার তত্ত্বাবধায়ক নির্বাচিত হন।

২০১৩ সালের জুন মাসে, প্রিয়াঙ্কা ভারতীয় জনতা পার্টিতে যোগ দেন। ২০১৪ সালের ১৬ই মার্চ তারিখে, বিজেপি ঘোষণা করে যে প্রিয়াঙ্কা আসন্ন সাধারণ নির্বাচনে বড়বাঁকী নির্বাচনী এলাকা থেকে প্রতিদ্বন্দ্বিতা করবেন। তিনি মে মাসে লোকসভায় নির্বাচিত হন, তাঁর নিকটতম প্রতিদ্বন্দ্বী ভারতীয় জাতীয় কংগ্রেস দলের পি এল পুনিয়াকে প্রায় ২,১১,০০০ ভোটের ব্যবধানে পরাজিত করে। ২০১৪ সালের ১লা সেপ্টেম্বর তারিখে, তিনি খাদ্য, ভোক্তা বিষয়ক ও গণবন্টন বিষয়ক স্থায়ী কমিটির সদস্য হন। তিনি মহিলা ও শিশু উন্নয়ন মন্ত্রকের পরামর্শদাতা কমিটির সদস্য নিযুক্ত হয়েছেন।

২০১৪-২০১৯ সালে, প্রিয়াঙ্কা রাওয়াত বড়বাঁকিতে কৃষি, শিক্ষা, স্বাস্থ্য এবং রাস্তাঘাটের ক্ষেত্রে উন্নয়নমূলক কাজ শুরু করেন। বন্যায় ক্ষতিগ্রস্ত বড়বাঁকিতে ঘাঘরা নদীর (বর্তমানে সরযূ) তীরে রামনগরের সুরতগঞ্জে একটি অসম্পূর্ণ বাঁধের বিষয়টি উত্থাপন করে প্রিয়াঙ্কা সকলের দৃষ্টি আকর্ষণ করেছিলেন। এর পরে বাঁধ নির্মাণ শুরু হয়। সাংসদ হিসেবে, বড়বাঁকিতে রাস্তা মেরামত এবং নতুন রাস্তা নির্মাণ করা প্রিয়াঙ্কার গুরুত্বপূর্ণ অর্জন ছিল। প্রিয়াঙ্কা জাতীয় সড়ক-৫৬ নির্মাণ করিয়েছিলেন, এটি জাতীয় সড়ক-২৮-এর ওপর রামনগর থেকে বড়বাঁকির রূপিধিয়া সীমান্ত পর্যন্ত একটি রাস্তা। এর পাশাপাশি, প্রিয়াঙ্কা লখনউ আউটার রিং রোডের দেবা রোডে বড়বাঁকির এক ডজন গ্রামকে যুক্ত করেছিলেন। প্রিয়াঙ্কার প্রচেষ্টার ফলে, বড়বাঁকিতে একটি ট্রমা সেন্টার এবং জেলার দরিয়াবাদ এলাকায় একটি কলেজ প্রতিষ্ঠিত হয়েছিল।

## ব্যক্তিগত জীবন
২০০৭ সালের ৫ই ডিসেম্বর তারিখে, প্রিয়াঙ্কা ২০০৭ ব্যাচের ভারতীয় রাজস্ব পরিষেবা কর্মকর্তা রঘুনাথ রাওয়াতকে বিয়ে করেন। তাঁদের দুটি কন্যা রয়েছে। 

## তথ্যসূত্র

বিষয়শ্রেণী:১৯৮৫-এ জন্ম
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশের রাজনীতিতে নারী
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:জীবিত ব্যক্তি
বিষয়শ্রেণী:ষোড়শ লোকসভার সদস্য
বিষয়শ্রেণী:উৎসবিহীন তথ্যসহ সকল নিবন্ধ